过郑州雨后道泞肩舆杂出村落畦陇间青葱弥望甚可乐也
午炊荥河饭，晚指郑城宿。雨后清风生，一日变凉燠。仆夫畏泥泞，迂道几萦曲。落身禾麻中，平野舞净绿。敷荣己可爱，未暇计成熟。平生老农书，虽好未竟读。微官田园兴，久矣念空蓄。但求阳羡米，敢盗太仓粟。吾侪亦何须，衣食望粗足。提筐出村女，联袂共墙屋。怅焉感远游，万里双转毂。
主题：田园
情感：喜悦、想家